Document ID: 32003R2118

32003R2118
L 318/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2118/2003 НА КОМИСИЯТА
от 2 декември 2003 година
за изменение на Регламент (ЕО) № 1420/1999 на Съвета и Регламент (ЕО) № 1547/1999 по отношение на превозите на определени видове отпадъци до Танзания и Сърбия и Черна гора
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 259/93 на Съвета от 1 февруари 1993 г. относно надзора и контрола върху превозите на отпадъци в рамките на, за и от Европейската общност (1), последно изменен с Регламент (ЕО) № 2557/2001 на Комисията (2), и по-специално член 17, параграф 3 от него,
като взе предвид Регламент (ЕО) № 1420/1999 на Съвета от 29 април 1999 г. относно определяне на общи правила и процедури, които да се прилагат за превози на определени видове отпадъци до определени страни, които не са членки на ОИСР (3), последно изменен с Регламент (ЕО) № 2243/2001 на Комисията (4), и по-специално член 3, параграф 5 от него,
като има предвид, че:
(1)
На 21 октомври 2002 г. Комисията изпрати вербална нота на властите във Федеративна Република Югославия, с която попита дали страната има готовност да приеме внос от Общността на неопасни отпадъци, които са предназначени за оползотворяване, и ако е така, каква евентуална процедура за контрол би била приложена.
(2)
В своя отговор от 30 януари 2003 г. Сърбия и Черна гора информира Комисията, че ще приеме вноса от Общността на всички отпадъци, изброени в приложение II към Регламент (ЕИО) № 259/93 и няма да бъде прилагана никаква процедура за контрол. Тъй като бившата Федеративна Република Югославия наскоро промени конституцията и името си и прие името „Сърбия и Черна гора“, искането (визиращо всички отпадъци да бъдат обхванати в приложение Г на Регламент (ЕО) № 1547/1999 на Комисията (5), последно изменен с Регламент (ЕО) № 2243/2001 (4), следва да бъде отразено чрез добавянето на нова позиция с новото име на страната.
(3)
На 27 февруари 2003 г. Комисията беше официално информирана от Танзания за промяната в процедурата, приложима към внасянето от Общността на отпадъци, предназначени за оползотворяване. Внасянето на отпадъци от вид GE 010 ex 7001 00 вече не е забранено и към него следва да се прилагат само процедурите, свързани с обикновените търговски сделки.
(4)
Съгласно член 17, параграф 3 от Регламент (ЕИО) № 259/93 комитетът, създаден по член 18 от Директива 75/442/ЕИО на Съвета от 15 юли 1975 г. относно отпадъците (6), последно изменена с Решение 96/350/ЕО на Комисията (7), беше нотифициран за официалното искане на Танзания и за официалното искане на Сърбия и Черна гора на 30 април 2003 г.
(5)
С оглед на новата ситуация в тези страни е необходимо едновременно да се изменят Регламент (ЕО) № 1420/1999 и Регламент (ЕО) № 1547/1999.
(6)
Предвидените в настоящия регламент мерки са в съответствие със становището на комитета по член 18 от Директива 75/442/ЕИО,
ПРИЕ НАСТОЯЩИЯ РЕГЛАМЕНТ:
Член 1
Приложение Г към Регламент (ЕО) № 1547/1999 се изменя съобразно приложение I към настоящия регламент.
Член 2
Приложение A към Регламент (ЕО) № 1420/1999 се изменя съобразно приложение II към настоящия регламент.
Член 3
Настоящият регламент влиза в сила на двадесетия ден след неговото публикуване в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 декември 2003 година.

Labels: 13
18
20